**Pressemeddelelse:**

Kulturskoler i Nordjylland

Fredag 31. marts 2017

|  |
| --- |
| Nordjysk Ungdomssymfoniorkester samles til stævne i Hobro |
|  |
| **I weekenden 1. april og 2. april mødes omkring 80 børn og unge orkestermusikere fra Nordjyllands Ungdomssymfoniorkester til et weekendstævne i Hobro. Stævnet kulminerer søndag med en stor koncert.** |
|  |
| Det er Kulturskoler i Nordjylland (KiN), der står bag Nordjyllands Ungdomssymfoniorkester, og stævnerne går på tur mellem de nordjyske musik- og kulturskoler. Til dette stævne har Mariagerfjord Kulturskole værtsskabet , og flere af kulturskolens egne elever er med på stævnet. Stævnet giver de unge orkestermusikere den fantastiske oplevelse at være en del af et større symfoniorkester, så de rigtig fornemmer lyden fra de mange instrumenter.  Der holdes fire stævner fordelt over året, og mange af deltagerne er gengangere i orkestret. De kommer igen, fordi de hygger sig rigtig meget sammen og samtidig bliver udfordret musikalsk. Det er jo glædeligt i sig selv, men hertil har KiN det formål med orkestret at styrke den symfoniske musik i regionen.    Under stævnet bor alle på Bymarkskolen i Hobro, og her er der god tid til at hygge, få nye venner og spille masser af musik. Stævnet i april kulminerer på sædvanlig vis med en stor koncert som afslutning på en musikalsk weekend. Med Mariagerfjord Kulturskole som vært afholder man denne gang koncerten på Bymarkskolen i Hobro, søndag eftermiddag klokken 14.00, hvor der er gratis adgang for alle.    Til koncerten vil man bl.a. opleve musik fra Elverhøj af Friederich Kuhlau samt Rosamunde Overture af Franz Schubert/arr. Richard Meyer. Ved både koncert og under stævnet dirigeres Ungdomssymfoniorkestret af Verner Nicolet; dansk fløjtenist og dirigent, som tidligere har været en del af Det Kongelige Kapel både som fløjtenist og formand. Strygerensemblet dirigeres af Niels Bjerre. |
|  |

# Kontakt

For yderligere informationer, før og under stævnet, kontakt musikskoleleder Finn Svitt på tlf 5125 9215

# Fakta

* Bymarkskolen i Hobro, Søndre Ringvej 9, 9500 Hobro.
* NUS – Nordjyllands Ungdomssymfoniorkester – henvender sig til alle unge i regionen, som spiller et orkesterinstrument, og som har spillet i flere år. Ved NUS-stævnene har eleverne mulighed for at deltage i et fuldt udbygget symfoniorkester. Der afholdes tre årlige weekendstævner i NUS-regi samt et sommerstævne på 5 dage.
* NUS er et produkt af det unikke samarbejde mellem de 10 musik- og kulturskoler i Region Nordjylland og er støttet af ”Den regionale Kulturaftale”. Lær mere om Kulturskoler i Nordjylland [her](https://www.youtube.com/watch?v=GihEfLWCpJA).
* Du kan læse mere om NUS i vores flyer, som du finder her: [NUS-flyer](http://kulturskolerinordjylland.dk/wp-content/uploads/NUS-flyer_ENDELIG.pdf). Du kan også se [en lille video](https://www.youtube.com/watch?v=BiXiSJ4XZpg) fra sommerens NUS-stævne, hvor NUS’erne spillede ved Opera i Rebild, og hvor nogle af dem fortæller om, hvorfor de bare er vilde med NUS!

Læs mere om ungdomsorkestret og om dette stævne på [www.kulturskolerinordjylland.dk](http://www.kulturskolerinordjylland.dk)

# Program: (Ændringer i programmet kan forekomme)

**Lørdag d. 1. april: Søndag 2. april**

9.30 Velkomst 8.00 Godmorgen

9.45 Prøve i ensemblerne 8.45 Morgenmad

12.00 Frokostpause (madpakke) 9.30 Prøve i ensemblerne

12.30 Gruppeprøver 12.00 Frokost

14.00 Prøve i ensemblerne 12.45 Generalprøve

15.15 Forfriskning 14.00 Koncert på Bymarkskolen

15.45 Prøve på fællesnummer

16.30 Indkvartering

17.00 Frisk luft

18.15 Aftensmad

19.00 Underholdning

22.00 Godnat